钦定古今图书集成/明伦汇编/闺媛典/第088卷 > 史云翔妻黄氏
## 钦定古今图书集成/明伦汇编/闺媛典/第088卷 > 史云翔妻黄氏

按《苏州府志》：“黄氏，长洲县学生黄为中女史云翔妻。
云翔父祖相继殁，流浪狭邪，废其家，身染痼疾，为中
不令成婚。女曰：‘一诺为重，死则死耳’。遂归云翔。黄切
切劝勉，晨夜刺绣养姑。翔稍警惕，忽亡，氏年二十，引
刀自刎，以救免，又咽铁饮金环不死。姑欲为翔举丧，
黄泣曰：‘有叔云翱在，俟其娶妇生子承祧丧乃举’。从
之黄”，旦夕哀痛不辍，竟死。死前三日，沐浴设祭，酹酒
夫灵，见者无不泣下。